b'\n_START_ARTICLE_\nGabrijel Jelov\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nGabrijel Jelov\xc5\xa1ek se je rodil 10. aprila 1858 na Vrhniki v veleposestni\xc5\xa1ki dru\xc5\xbeini, ki je \xc5\xbee stoletja \xc5\xbeivela na isti posesti. Za svoj rojstni kraj je naredil mnogo koristnega: priskrbel mu je novo \xc5\xa1olo, posojilnico, mlekarno, vodovod, \xc5\xbeelezni\xc5\xa1ko povezavo z Ljubljano, ob Mo\xc4\x8dilniku je naredil naravni park. Bil je soustanovitelj Narodne tiskarne v Ljubljani, Ljubljanske kreditne banke in podpornik dru\xc5\xa1tva slovenskih jamarjev._NEWLINE_V letih 1895\xe2\x80\x931901 je kot poslanec katoli\xc5\xa1ke narodne stranke v kranjskem de\xc5\xbeelnem zboru zastopal de\xc5\xbeelne ob\xc4\x8dine sodnih okrajev Ljubljane in Vrhnike. Bil je tudi dolgoletni \xc5\xbeupan Vrhnike. Umrl je 4. decembra 1927 na Vrhniki.'